jkorsvik/nowiki_second_scrape_merged huggingface dataset:
Kathryn Stockett

Kathryn Stockett (født 1969 i Jackson, Mississippi) er en forfatter fra USA. Hun er kjent for sin debutroman Barnepiken (The Help) som kom ut i USA i 2009 og på norsk i 2010. Romanen på 496 sider klatret til toppen på bestselgerlistene i USA få måneder etter at den ble gitt ut. Boken ble filmet i 2011 og ble en suksess i USA, den hadde norgespremiere i oktober 2011 med titelen Barnepiken. I hovedrollene finner vi Emma Stone, Bryce Dallas Howard, Octavia Spencer, Jessica Chastain, Sissy Spacek, og Mike Vogel 


== Biografi ==
Kathryn Stockett er fra Jackson, Mississippi. Hun gikk ut fra University of Alabama med en grad i engelsk og kreativ skriving. Deretter flyttet hun til New York City, hvor hun jobbet med utgivelse av tidsskrifter. Siden flyttet hun til Atlanta, hvor hun bor med mannen og en datter.


== Debutromanen ==
Debutromanen Barnepiken handler om forholdet mellom svarte hushjelper og deres hvite fruer i Mississippi på begynnelsen av 1960-tallet. Den 22 år gamle hvite kvinnen Skeeter bestemmer seg for å skrive ned historiene til svarte hushjelper i stedet for å finne en mann og bli gift. Kathryn Stockett vokste selv opp med en slik hushjelp i stedet for en fraværende mor.


== Bibliografi ==
Barnepiken 2010 ISBN 9788252574357


== Referanser ==


== Eksterne lenker ==
(en) Kathryn Stockett på Internet Movie Database 
(en) Kathryn Stockett hos The Movie Database 
(no) Marius Aronsen: Barnepiken. Presentasjon hos bokklubben.no
Kathe

Kathe er et kvinnenavn dannet som en alternativ skrivemåte av Kate, en opprinnelig engelsk kortform av kvinnenavnet Katharina, som igjen er dannet av det greske ordet katharos, «ren». Det tyske navnet Käthe er en kjæleform av Katherine.


== Utbredelse ==
Tabellen nedenfor gir en detaljert oversikt over populariteten til kvinnenavnet Kathe  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Käthe Kollwitz (1867–1945), tysk maler og grafiker
Kathe Lasnik (1927–1942), norsk jødisk jente som ble drept i konsentrasjonsleiren Auschwitz-Birkenau
Kathe Koja (f. 1960), amerikansk forfatter


== Annen bruk av navnet ==
Käthe-Kruse Puppen, tysk dukkemakerfirma


== Referanser ==


== Eksterne lenker ==

(en) Behind the Name: Kathe
(en) Think Baby Names: Kathe
Slaget ved Jarmuk

Slaget ved Jarmuk (andre stavemåter: Yarmouk, Yarmuk, Yarmuq, eller på gresk, Hieromyax) i august 636, var et slag mellom militære styrker tilhørende det muslimsk-arabiske Rashidun-kalifatet og styrkene til Østromerriket. Slaget besto av flere trefninger, nær Jarmuk-elva (langs nåtidens grense mellom Syria og Jordan) sørøst for Genesaretsjøen. Rashidun-kalifatet seiret, og østromerriket hersket aldri igjen sør for Anatolia.
Advokatfirmaet Haavind

Advokatfirmaet Haavind AS er et norsk forretningsjuridisk advokatfirma. Haavind er et fullservice advokatfirma som dekker hele spekteret av juridiske tjenester innen prioriterte bransjesegmenter og er lokalisert i Oslo, med adresse Bygdøy Allé 2 ved Solli Plass. Firmaet er kjent for sin kompetanse innenfor arbeidsliv, IKT, eiendoms- og byggebransjen samt entreprise. 
Haavind arbeider med både norske og internasjonale virksomheter, i det offentlige og private næringsliv. Firmaet har 40 partnere hvorav flere er aktive medlemmer av offentlige utvalg og interesseorganisasjoner, og rundt halvparten av dem har møterett for Høyesterett.


== Ledelse ==
Haavind er ledet av Managing Partner, Preben Brecke, med egne ledere for de ulike forretningsområdene. I staben har firmaet en organisasjonsdirektør, økonomisjef, direktør for digital forretningsutvikling og innovasjon, HR-sjef og IKT-sjef. Selskapets styre, under ledelse av partner Pål Kvernaas, består av fem partnere og to ansatterepresentanter.   


== Historie ==
Firmaet ble grunnlagt i 1893 da Jan Groos Helmer ble høyesterettsadvokat og startet sin egen virksomhet. I 1899 kom høyesterettsadvokat Kristen Johanssen inn som deltaker.
Firmaets advokater var aktive under og etter annen verdenskrig, som motstandsfolk, som forsvarere for norske patrioter for tysk krigsrett og som aktorer i saker mot den nazistiske høyesterett og flere av Quislings statsråder. Jens Christian Hauge er blant dem som står sentralt i denne delen av firmaets historie. Han startet sin advokatvirksomhet i 1954, etter å ha vært leder i Milorg og deres representant i hjemmefrontens ledelse under annen verdenskrig, og senere forsvarsminister og justisminister. Han fortsatte sin virksomhet med et stort innslag av oppdrag for det offentlige, men også for næringslivet.
Advokatfirmaet Haavind slik det fremstår i dag, er et resultat av en fusjon i 2000 mellom advokatfirmaene Haavind & Haga, Vislie, Ødegaard & Kolrud, Hauge & Co og Lowzow & Co.  


== Referanser ==


== Eksterne lenker ==
Offisielt nettsted for advokatfirmaet Haavind
Anne Helene Gjelstad

Anne Helene Gjelstad (født 9. mai 1956 i Oslo) er en norsk fotograf og tidligere klesdesigner. Som fotograf arbeider hun primært med portrett, mote og reportasje, men også innenfor interiør, produktfotografering og livsstil. 
Gjelstad har utdannelse fra Statens håndverks- og kunstindustriskole fra 1982. Hun drev deretter atelier for design og produksjon av eksklusive klær. I 5 1/2 år drev hun egen strikkeproduksjon i Estland for det norske og internasjonale markedet.
I 2009 avsluttet hun en to årlig fotoutdannelse ved Bilder Nordic School of Photography. Hun har også deltatt på workshop med bl.a. Mary Ellen Mark, Joyce Tenneson, Greg Gorman, William Ropp, Emily Soto, Sue Bryce og Lindsay Adler.
Hun har sittet i styret til Norske Reklamefotografer.


== Utstillinger ==
Kollektivutstillinger
Stå ikkje dær å frys på Det norske teatret, desember 2008
På en tråd i Sandvika, august 2009
Fotografiets dag på Preus fotomuseum, august 2009
Zoom – Norway i Ljubljana, 1.- 31. oktober 2010
Oaxaca XV exhibition kuratert av Mary Ellen Mark – Centro Fotografico Alvarez Bravo; Mexico 12. mars – 31. mai 2011
Intangible Cultural Heritage photo exhibition, Kinas nasjonale kunstmuseum, 17. - 26. mai 2014
The Lonka Project, Willy-Brandt-Haus, Berlin, 27. januar 2021 – 11. april 2021Separatutstillinger
SCAPES – Norwegian kids, teens & nature: Omvandrende utstilling i Estland etter invitasjon av Norges ambassade i Tallinn i 2010 og 2011
MY FOCUS, Fotografiens Hus, 1. – 18. desember 2011
Big heart, strong hands - a portrait of the older women on Kihnu and Manija islands; Estonia, vandreutstilling på 22 steder i Estland 2011-2018
Matriarchy, Side Gallery, Newcastle upon Tyne, 29. oktober – 23. desember 2022


== Priser ==
Letter of appreciation, Det estiske utenriksdepartement, 26. november 2020, «for the promotion of Estonia’s cultural heritage as well as the exciting and unique life of Kihnu and Manilaid in Norway and the world.»
Norges Fotografforbunds landskonkurransen (2008, 2009, 2011).
Gull i kategorien Eget arbeid i Gullsnitt 2010 for bilder fra et prosjekt med gamle kvinner på Kihnu og Manilaid (Manija); Estland
Årets portrett 2017, sølv og bronsemedaljer
Representert Norge i World Photographic Cup 2018 og 2019
Gullmedalje portrett landskonkurransen 2018


== Bokutgivelser ==
Alt om maskinstrikking 1994 ISBN 82-7774-003-4 (utsolgt fra forlaget)
Norsk Strikkedesign, (medforfatter), LibriArte 1999 ISBN 82-445-0206-1
Scapes, Norwegian kids, teens & nature
MY FOCUS
Lekre masker og lekne sting Arkivert 17. mars 2015 hos Wayback Machine., foto, Gyldendal Norsk Forlag, 2013, ISBN 978-82-05-43137-9
Vakker strikk til alle årstider Arkivert 28. mai 2020 hos Wayback Machine., foto, Gyldendal Norsk Forlag, 2014, ISBN 978-82-05-46852-8
Big Heart, Strong Hands, engelsk og norsk tekst, tekst og foto, Dewi Lewis Publishing, 2020, ISBN 978-1-911306-56-6, andre opplag 2021


== Referanser ==


== Eksterne lenker ==
Anne Helene Gjelstads hjemmesider
Egenomtale
Blogg
Stå ikkje dær å frys
Omtale av separatutstillingen SCAPES – Norwegian kids, teens and nature på foto.no Arkivert 24. juli 2011 hos Wayback Machine.
Per Einar Watle

Per Einar Watle (født 11. september 1971) er en norsk jazzgitarist. Han er utdannet ved Agder musikkonservatorium (1992–1997) der han gikk rytmisk Linje. Han har vært aktiv som frilans-musiker i Oslo siden 1998. Watle spiller i Christianssand String Swing Ensemble, Per Einar Watle Trio, Grupo Zanza, StringZone, Søyr, Latino Folk Joik og flere. 
Han har også blitt brukt til filmmusikk-innspilling, f.eks. til filmene Min misunnelige frisør, Elsk Meg Imorgen, 100% Menneske (dokumentar fra 2005).


== Band ==
Christianssand String Swing Ensemble
Per Einar Watle Trio
Grupo Zanza
StringZone
Søyr
Latino Folk Joik


== Utgivelser ==


=== Med Christianssand String Swing Ensemble ===
I Paris – (2001, <ingen plateselskap>) (inneholder 14 spor)
Sirkushesten Igor – (2005, Vogna, VDCD0105) (inneholder 13 spor)
Christianssand String Swing Ensemble – (2009, CSSE Records, CSSE03) (inneholder 12 spor)


=== Med Per Einar Watle trio ===
Corrientes – (2010)


== Eksterne lenker ==
Offisielt nettsted 
Musikkguiden, Per Einar Watle
Ingunn Bollerud

Ingunn Bollerud (født 16. november 1972) er en tidligere norsk toppsyklist fra Nes i Akershus.  Hun gikk for Akershus CK frem til i 2001 da hun var ett år for Team Sponsorservice, landets første profesjonelle kvinnelag, og syklet blant andre Mallorca rundt.  Hun er datter til skøyteløperen Ingar Bollerud.


== Meritter ==
NM i landeveissykling
Fellesstart og tempo, junior:  Seier i 1989 og 1990
Fellesstart, senior: Seier i 1996, sølv i 2000
Tempo, senior:  Seier i 1991 og 1996
Kriteriumsritt:  Seier i 1996 (Elverum)
Lagtempo:  Seier i 1991 for Akershus CK med Unni Larsen og Monica Haga.  Seier i 1996 for Akershus CK med Linn Torp og Cecilie Christiansen
NM i banesykling
1000 m og 3000 m forfølgelse, junior: Seier i 1990
Olympiske leker
Sykling under Sommer-OL 1992:  Fellesstart (81 km), Nr. 41
Sykling under Sommer-OL 2000:  Fellesstart (119,7 km), Nr. 35.
Nordisk mesterskap
Nr. 3 på fellesstart og nr. 2 på tempo i 1996 (Örebro)
Seier på fellesstarten (104,6 km) i 2000 (Vårgårda)
Lagtempo 50 km:  Seier i 1994 (Levanger) med Aud Kari Berg, May Britt Hartwell og Monica Valen
Paralympiske sommerleker 2004 (Aten):  Pilot for Tone Gravvold i tandemsykkel der de ble nr. 2 på tandemtempo, nr. 5 på fellesstart og nr. 4 sammenlagt.
Det åpne europeiske mesterskapet i tandem 2005: Seier på tempo. Ble nr.2 på fellesstart i samme mesterskap (Nederland).
Andre meritter:
Første kvinnelige vinner av en etappe i Tour de Feminin (kvinnenes versjon av Tour de France) i 1993.
Vant klatretrøya sammenlagt i Tour de Bretagne i 2000.
Vinner Birkebeinerrittet 1996


== Referanser ==


== Eksterne lenker ==
(en) Ingunn Bollerud – Olympics.com 
(en) Ingunn Bollerud – Olympic.org 
(en) Ingunn Bollerud – Olympedia 
(en) Ingunn Bollerud – Sports-Reference (OL-resultater – arkivert) 
(en) Ingunn Bollerud – ProCyclingStats 
(en) Ingunn Bollerud – Cycling Archives
Aaron Eckhart

Aaron Edward Eckhart (født 12. mars 1968) er en amerikansk skuespiller. Han begynte sin karriere i på 1990-tallet og har spilt en rekke forskjellige roller.
I 2007 ble Eckhart nominert til en Golden Globe for hans rolle i filmen Thank You for Smoking.


== Filmografi ==
2016: Sully
2010: The Rum Diary forretningsmannen Sanderson
2008: The Dark Knight som Harvey Dent
2007: Kjærlighet på menyen som Nick Palmer
2007: Nothing is Private som Mr. Vuoso
2007: Bill som Bill
2006: The Black Dahlia som Lee Blanchard
2006: The Wicker Man som kunde på tankstasjon
2006: Thank You for Smoking som lobbyisten Nick Naylor
2005: Conversations With Other Women
2005: Burden
2005: Neverwas som Zach Riley
2004: Frasier som Frank (Tv-serie, 2 episoder)
2004: Vapor som Nathaniel Powers
2004: Suspect Zero som Thomas Mackelway
2003: Paycheck som adm. direktør James Rethrick
2003: The Missing som Brake Baldwin
2003: The Core som geologen dr. Josh Keyes
2002: Possession som Roland Michell
2001: The Pledge som politimanden Stan Krolak
2000: Tumble som "Mand"
2000: Nurse Betty som Del Sizemore
2000: Erin Brockovich som bikeren George
1999: Any Given Sunday som Nick Crozier
1999: Molly som Buck McKay
1998: Thursday som narkogangsteren Nick
1998: Your Friends & Neighbors som Barry
1997: In the Company of Men som Chad
1996: Aliens in the Family (Tv-serie, 1 episode)
1994: Slaughter of the Innocents som Ken Reynolds
1992: Double Jeopardy (TV) (1992) som Dwayne


== Referanser ==


== Eksterne lenker ==
Offisielt nettsted 
(en) Aaron Eckhart – kategori av bilder, video eller lyd på Commons 
(en) Aaron Eckhart på Internet Movie Database 
(sv) Aaron Eckhart i Svensk Filmdatabas 
(da) Aaron Eckhart på Filmdatabasen 
(da) Aaron Eckhart på Scope 
(fr) Aaron Eckhart på Allociné 
(en) Aaron Eckhart på AllMovie 
(en) Aaron Eckhart hos Turner Classic Movies 
(en) Aaron Eckhart hos Rotten Tomatoes 
(en) Aaron Eckhart hos The Movie Database 
(en) Aaron Eckhart hos Behind The Voice Actors 
Aaron Eckhart på Twitter
Welcome to Sillycone Valley

Welcome to Sillycone Valley er Lene Alexandra Øien sitt debutalbum utgitt i 2008. Albumet inneholder elleve låter, blant dem MGP-låten «Silicone Valley».


== Sporliste ==
«Silicone Valley»
«Party Starter»
«Sexy Naughty Bitchy Me»
«I'm Just a Tease»
«Hot Boy Hot Girl»
«Sugar Daddy»
«Nasty Girl»
«Glamour Superstar»
«Catfight»
«My Boobs Are OK»
«Sexy Wonderland»
Esteban Gómez

Esteban Gómez (Estevan Gómez, Estêvão Gomes; født ca. 1483 i Porto i Portugal, død 1538 på Paraguayelven) var en portugisisk kartograf og oppdagelsesreisende som seilte i spansk tjeneste på Ferdinand Magellans jordomseiling. Han deserterte fra ekspedisjonen før de nådde Magellanstredet og returnerte til Spania i 1521 etter å ha oppdaget det som sannsynligvis var Jason Islands nordvest i øygruppen Falklandsøyene.
I 1524 utforsket han Nova Scotia og seilte sørover gjennom Maine, til New York Harbour og Hudsonelven før han nådde Florida i august 1525. Som et resultat av hans ekspedisjon ble østkysten av Nord-Amerika nesten perfekt gjengitt i Diogo Ribeiros verdenskart fra 1529.
he moved to Spain, where he was appointed a pilot in the Casa de Contratación in Seville.
I 1535 deltok Gómez i Pedro de Mendozas ekspedisjon til Río de la Plata. Under denne ekspedisjonen ble han drept på Paraguayelven av indianere i 1538.


== Referanser ==


== Eksterne lenker ==
GOMES, ESTEVÃO Dictionary of Canadian Biography Online
Monte Hacho

Monte Hacho (spansk: Monte del Hacho) er et lavt fjell ved byen Ceuta i Spania, på nordkysten av Afrika. Monte Hacho ligger ved kysten av Middelhavet og Gibraltarsundet, like ovenfor Gibraltar, og er sammen med Gibraltarklippen regnet som en av søylene til Herkules (den andre kandidaten er Jebel Moussa). 
I antikken ble åsen kalt «Mons Abila». 
Monte Hacho ligger på Alminahalvøya og en festning ligger på toppen, Fortaleza de Hacho, som ble bygd av østromerne, før araberne, portugiserne og til slutt spanjolene tok over området. Det blir i dag styrt av den spanske hæren. Det ligger også et kloster på Monte Hacho, Ermita de San Antonio og her finnes et monument over Generalissimo Francisco Franco og starten på den spanske borgerkrigen i Nord-Afrika i 1936. 


== Referanser ==


== Eksterne lenker ==
Bilde av Fortaleza de Hacho
HTC P3400

HTC P3400 (tidligere kjent som HTC Gene) er en Windows Mobile-basert mobiltelefon (PocketPC) som ble produsert av HTC. Den ble lansert i mars 2007.Mobilen har en 2,8 tommer stor touchskjerm, og har kamera med 2 megapiksler. 


== Spesifikasjoner ==
Skjerm: 2,8 tommer TFT LCD
Skjermoppløsning: 240 x 320
Styring: touchskjerm, virtuelt tastatur på skjerm, håndskriftgjenkjenning
Batteri: 1250 mAh (Li-Ion)
Taletid: opptil 5 timer
Standbytid: opptil 200 timer
Kamera: 2 megapiksler, ikke blits
GPS: Nei
200 MHz TI OMAP 850 prosessor
RAM: 64 MB
ROM: 128 MB
Quadband (GSM 850 / 900 / 1800 / 1900)
CSD, GPRS, EDGE
SD minnekort
Operativsystem: Windows Mobile 5.0 PocketPC
Wi-Fi: Nei
Bluetooth 2.0 med A2DP
FM radio: Nei
Mini USB
Størrelse: 109 mm (h), 58 mm (b) 17,65 mm (d)
Vekt: 126 g med batteri


== Referanser ==


== Eksterne lenker ==
PDAdb.net - HTC P3400 (HTC Gene 100) Specs
GSM Arena – HTC P3400
Harriet Harman

Harriet Harman (født 30. juli 1950 i Marylebone i London) er en  britisk politiker for Labour Party. Hun var fungerende partileder etter at Gordon Brown fratrådte 11. mai 2010 og frem til Ed Miliband ble valgt 25. september 2010. Etter at Miliband trakk seg 8. mai 2015 trådte Harman igjen inn som fungerende partileder for Labour.
Etter skolegang på St Paul's Girls' School studerte Harman politologi ved University of York og tok bachelorgrad i det. Deretter virket hun for organisasjonen National Council for Civil Liberties fra 1978 til 1982.
Hun har vært parlamentsmedlem siden 1982. Fra 28. juni 2007 har hun vært Lord Privy Seal, Labours parlamentariske leder (Leader of the House of Commons) og minister for kvinner og likestilling.


== Verker ==
Sex Discrimination in Schools: How to Fight it, 1978, Civil Liberties Trust ISBN 0-901108-73-1
Justice Deserted: Subversion of the Jury, 1979, Civil Liberties Trust ISBN 0-901108-79-0
Violence Against Social Workers: The Implications for Practice av Dan Norris, forord av Harriet Harman, Jessica Kingsley Publishers ISBN 1-85302-041-9
The Family Way: A New Approach to Policy Making, 1990, Institute for Public Policy Research ISBN 1-872452-15-9
The Century Gap: 20th Century Man/21st Century Woman von Harriet Harman, 1993, Vermilion ISBN 0-09-177819-0
Winning for Women, sammen med Deborah Mattinson, 2000, Fabian Society ISBN 0-7163-0596-8
Women with Attitude av Susan Vinnicombe og John Bank, forord av Harriet Harman, 2002, Routledge ISBN 0-415-28742-1


== Referanser ==


== Eksterne lenker ==
Offisielt nettsted 
(en) Harriet Harman – kategori av bilder, video eller lyd på Commons 
Harriet Harman på Twitter 
(en) Harriet Harman hos Hansards parlamentsdebatter
CarbonCopyPro

CarbonCopyPro (CCP) er et selskap opprettet i USA i 2004 av Jay Kubassek og Aaron Parkinson. Selskapet ble opprettet da grunnleggerne var aktive i Liberty League International, men konseptet ble ikke lansert for markedet før i 2007.
Selskapet driver med markedsføring via internett og sosiale medier, og har representanter i mange land, også i Norge. Selskapet henvender seg til personer som ønsker å tjene penger ved å jobbe hjemmefra, men fastholder selv at de ikke driver med Multi-level marketing. CCP har solgt sitt eget markedsføringsverktøy Business-in-a-box, men har i all hovedsak vært en rekrutteringskanal for selskapet Wealth Masters International.
CCP har blitt lovprist av blant andre Wayne Allyn Root som planlegger å stille som presidentkandidat for Libertarian Party i det amerikanske presidentvalget i 2012. Selskapet har også vært sponsor for det amerikanske laget i verdensmesterskapet i elefantpolo.Parallelt med storstilt annonsering for konseptet på internett har kritisk søkelys blitt rettet mot virksomheten. Vervede personer har uttalt at systemet går ut på å kjøpe kurs og opplæringsmateriell som skal gjøre en til en bedre selger. Dernest skal man tjene penger på å selge disse kursene videre til andre personer som man verver til nettverket.
Forbrukerombud Bjørn Erik Thon uttaler at "Annonsene lover gull og grønne skoger, men det er ikke annet enn gråstein å hente", og advarte mot denne typen selskaper.


== Ny satsing ==
I løpet av 2010 opplevde CarbonCopyPro en kraftig tilbakegang i markedet. I desember ble også samarbeidet til Wealth Masters International brutt, til fordel for et nytt konsept kalt Automatic Millionaire Academy. Selskapet lanserte da sin egen produktserie i samarbeid med forfatteren David Bach. Ved denne splittelsen mistet selskapet nesten alle sine medlemmer i Norge.


== Referanser ==
Six Feet Under (band)

Six Feet Under er et amerikansk death metal-band fra Tampa, Florida. Bandet ble egentlig startet som et sideprosjekt til Cannibal Corpse. Bandet ble startet opp av vokalisten Chris Barnes og den tidligere gitaristen Allen West. De fikk med seg bassist Terry Butler og trommeslager Greg Gall. Sistnevnte er Butlers svoger.
Six Feet Under har gitt ut elleve album, og er det fjerde bestselgende death metal-bandet i USA, med sitt albumsalg i et opplag på 370 000 eksemplarer.


== Medlemmer ==
Chris Barnes – vokalist
Steve Swanson – gitar
Ola Englund – gitar
Terry Butler – bassgitar
Greg Gall – trommer


== Musikalsk stil ==
I det Barnes dannet bandet gjorde han det med den hensikten at han ikke skulle gjøre som andre death metal-band. Han skrev heller sanger som var langsommere enn de fleste andre band i samme sjanger, og tekstene var heller ikke like brutale og sjokkerende. Noen år senere gikk tekstene mer over til vold, blod, gørr og død, samt at den inneholder kritikk mot politiske systemer, blant annet ved å etterlyse lovlig bruk av marihuana.
I vokalsk stil er Chris Barnes en av pionerene i death growl, og bruker hovedsakelig bare denne sangarten.


== Eksterne lenker ==
(en) Six Feet Under (band) – kategori av bilder, video eller lyd på Commons 
(en) Six Feet Under på Discogs 
(en) Six Feet Under på MusicBrainz 
(en) Six Feet Under på Encyclopaedia Metallum 
(en) Six Feet Under på Spotify 
(en) Six Feet Under på Songkick 
(en) Six Feet Under på Last.fm 
(en) Six Feet Under på Last.fm 
(en) Six Feet Under på AllMusic
Lejeune-erklæringen

Lejeune-erklæringen har sitt navn etter den franske genetikeren Jérôme Lejeune (født 1926, død 1994), som oppdaget det ekstra kromosomet (trisomi 21), som forårsaker Downs syndrom. Erklæringen ble utarbeidet av World Federation of Doctors Who Respect Human Life og lyder:

«Under hele sin utvikling er fosteret et levende individ. Det er fundamentalt forskjellig fra morens organisme som beskytter det og gir det næring. Fra befruktningen til alderdommen er det samme levende individ som utvikler seg, modnes og dør. Det er utstyrt med særegne trekk som gjør det unikt og dermed uerstattelig. På samme måte som legevitenskapen skal stå til tjeneste for livet når det går mot sin avslutning, skal den beskytte livet helt fra dets begynnelse.Den absolutte respekt som pasientene har krav på, er ikke avhengig av deres alder og heller ikke av den sykdom eller svakhet som måtte ramme dem. Når legen står overfor en nødsituasjon som skyldes tragiske forhold, er det legens plikt å gjøre alt som står i hans eller hennes makt for å hjelpe både moren og barnet. Det strider derfor mot en leges oppgave bevisst å avbryte et svangerskap på grunn av arvelige faktorer eller for å løse et moralsk, økonomisk eller sosialt problem.»
Lepenski Vir

Lepenski Vir (Лепенски Вир, Lepen Whirl) er en mesolittisk by i Serbia ved Donaus høyre bredd. Byen ble avdekket mellom 1965 og 1970. Utstillingene på stedet ligger under Serbias nasjonalmuseum. 


== Referanser ==


== Eksterne lenker ==
(en) Lepenski Vir – kategori av bilder, video eller lyd på Commons
Kapp Lopez

Kapp Lopez er en 55 kilometer lang halvøy i Gabon på kysten av vestre Sentral-Afrika. Den skiller Guineabukta fra Sør-Atlanteren. Cape Lopez ligger i deltaet til Ogooué og beskytter havnebyen Port-Gentil.
Cape Lopez er oppkalt etter den portugisiske oppdageren Duarte Lopez som seilte i området på slutten av 1500-tallet.